ai4bharat/Pralekha huggingface dataset:
نائب صدر جمہوریہ ہند کا سکریٹریٹ
نائب صدر جمہوریہ نے اساطیری حیثیت کے حامل معروف فلم اداکار دلیپ کمار کے انتقال پر تعزیت کا اظہار کیا
نئی دہلی،7جولائی2021۔
نائب صدر جمہوریہ جناب ایم وینکیا نائیڈو نے اساطیری حیثیت کے حامل معروف فلم اداکار دلیپ کمار کے انتقال پر گہرے دکھ کا اظہار کیا ہے۔
جناب دلیپ کمار کے انتقال پر تعزیت کا اظہار کرتے ہوئے نائب صدر جمہوریہ نے کہا کہ ان کے انتقال سے سینما کے شعبے میں ایک خلا پیدا ہوگیا ہے، جسے پر نہیں کیا جاسکتا ہے۔ غیرمعمولی اداکار کی صلاحیت کا ذکر کرتے ہوئے جناب نائیڈو نے کہا کہ حالانکہ ٹریزڈی کنگ کے نام سے مشہور تھے، لیکن اساطیری حیثیت کے حامل معروف اداکار ایک سب سے صلاحیت والے اداکار تھے۔جنہوں نے سماجی ڈراموں سے لے کر رونمانٹک ہیروں کے رول میں اداکاری کی ۔
سینما کی دنیا میں ان کی خدمات کا ذکر کرتے ہوئے جناب نائیڈو نے کہا کہ ہندی سینما میں کچھ زبردست اداکار ان کی غیرمعمولی صلاحیت اور خدمات کو تسلیم کرتے ہیں اور ان کے ہنر کو سمجھتے ہیں۔
ان کے آئی کونک رول کا ذکر کرتے ہوئے نائب صدر جمہوریہ نے کہا کہ امر، نیا دور، گنگا جمنا، مدھومتی اور رام اور شیام جیسی فلموں میں ان کے رول ہمیشہ یاد رہیں گے۔ وہ ایک ایک فطری اداکار تھے اور اپنے آپ میں ایک ادارہ تھے۔ انہوں نے مزید کہا کہ انہوں نے ہندوستانی سینما میں ایکٹنگ میں نیا طریقہ کار ایجاد کیا۔
نائب صدر جمہوریہ نے دلیپ کمار کے ارکان خاندان اور ہندوستان اور بیرون ملک میں ان کے چاہنے والوں کے تئیں اپنی تعزیت کا اظہار کیا ہے۔
وزارت دفاع
آئی این ایس تبر سویڈن کے پورٹ اسٹاک ہوم پہنچا
نئی دہلی۔ یکم اگست آئی این ایس تبر بیرون ملک تعیناتی کے ایک حصے کے طور پر 30 جولائی 2021 کو پورٹ اسٹاک ہوم پہنچا۔ یہ تقریبا دو دہائیوں میں ہندوستانی بحریہ کے جہاز کا اسٹاک ہوم کا پہلا دورہ ہے۔ رائل سویڈش نیوی کے ڈپٹی چیف بریگیڈیئر جنرل پیڈر اولسن اور سویڈن میں تعینات ہندوستان کے ڈیفنس اتاشی گروپ کیپٹن پنکج متل نے اس بحری جہاز کا استقبال کیا۔ اس کے بعد، رائل سویڈش نیوی کے ڈپٹی چیف نے جہاز کا دورہ کیا اور پھر جہاز پر گارڈ آف آنر پیش کیا گیا۔ہندوستانی بحری جہاز پر گھومنے کے دوران ،انہیں جہاز کی اہم خصوصیات اور طریقہ کار کے بارے میں بتایا گیا۔ پرجوش استقبال کے دوران انہوں نے کہا کہ تبر کا اسٹاک ہوم کا دورہ ہندوستانی بحریہ اور رائل سویڈش بحریہ کے درمیان دیرینہ تعلقات کو مزید مستحکم کرے گا۔ کمانڈنگ آفیسر کیپٹن مہیش منگی پوڈی نے دورہ مکمل ہونے پر انہیں جہاز کا کرسٹ پیش کیا۔
ڈیفنس اتاشی کے ساتھ آئی این ایس تبر کے کمانڈنگ آفیسر نے اسٹاک ہوم میں ہندوستانی سفارت خانے میں سویڈن اور لاتویہ میں ہندوستان کے سفیر جناب تنمے لال سے ملاقات کی۔ کمانڈنگ آفیسر نے سفیر کو جہاز کی موجودہ تعیناتی سے آگاہ کیا اور انہیں جہاز کا کرسٹ پیش کیا۔ ہندوستانی سفیر نے 31 جولائی 21 کو جہاز کے اپنے دورے کے دوران ملک کی بحری مفادات کی حفاظت ، پورٹ کے دورہ کے ذریعہ سفارت کاری اور ضرورت کے پیش نظر ایچ اے ڈی آر کے کاموں کو انجام دینے میں ہندوستانی بحریہ کے کردار کی ستائش کی۔
سی او نے اسٹاک ہوم کے کمانڈنٹ کرنل تھامس کارلسن سے بھی شاہی محل میں ملاقات کی۔ شاہی گارڈ نے گارڈ آف آنر کے ساتھ ان کا رسمی استقبال کیا۔ کمانڈنٹ اور سی او نے موجودہ تعیناتی اور باہمی دلچسپی کے دیگر امور کے حوالے سے تبادلہ خیال کیا۔
آئی این ایس تبر کے ذریعہ 30 جولائی 2021 کو تمام کووڈ پروٹوکول کی تعمیل کرتے ہوئے مخصوص مہمانوں کے لیے استقبالیہ کا انعقاد کیا گیا تھا ۔ سویڈن کی مسلح افواج کی مشترکہ مہم کے ڈپٹی چیف میجر جنرل جوناس وک مین اس پروگرام کے مہمان خصوصی تھے۔ انہوں نے ہندوستانی بحریہ کے جہاز کے سٹاک ہوم کے دورے کو سراہا اور مزید کہا کہ دونوں بحریہ میں مشترکہ سمندری خدشات سے نمٹنے میں شراکت کی کافی صلاحیت ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7319
(Visitor Counter : 197
وزیراعظم کا دفتر
وزیراعظم نے کوروناوائرس کے سلسلہ میں تیاری کا جائزہ لیا
نئی دہلی، 3 مارچ /وزیراعظم جناب نریند ر مودی کووڈ-19 ناول کوروناوائرس کے سلسلہ میں تیاری کا جائزہ لیا۔
وزیراعظم نے کہا کہ ‘‘کووڈ-19ناول کوروناوائرس کے سلسلہ میں تیاری کا مفصل جائزہ لیا۔ مختلف وزارتیں اور ریاستیں مل کر کام کررہی ہیں اور بھارت میں آنے والے لوگوں کی جانچ سے لے کر فوری طور پر طبی امداد فراہم کرانے تک کے کام کئے جارہے ہیں۔
گھبرانے کی ضرورت نہیں ہے ۔ ہمیں مل کر کام کرنے اور اپنی حفاظت کو یقینی بنانے کے لئے کچھ چھوٹےاور اہم اقدامات کرنے کی ضرورت ہے’’۔
۔۔۔۔۔۔۔۔۔۔۔
م ن۔ ا گ ۔ ج۔
U- 997
(
قبائیلی امور کی وزارت
ٹرائبلس انڈیا پر فاریسٹ فریش ، آرگینک رینج کی نئی موثر، بیماریوں سے لڑنے کی صلاحیت  کو مضبوط کرنے والی مصنوعات لانچ کی گئی
نئی دہلی،7 دسمبر 2020/لاکھوں قبائلی انٹرپرائزیز کو بڑے بازار میں پہنچ کے قابل بناتے ہوئے اور ساتھ ہی اپنی مصنوعات کی حد بڑھاکر ، انہیں اور بھی دلکش بناتے ہوئے ، ٹرائبلس انڈیا نے اس ہفتے اپنی فہرست میں 46 مزید قبائلی مصنوعات جوڑی ہیں، جو کہ خاص طور سے فاریسٹ فریش اور آرگینک رینج سے ہیں۔ گزشتہ ماہ ٹریفیڈ نے اپنے ٹرائبس انڈیا ر ینج میں فوریسٹ فریش اور آرگینک رینج میں بنائی گئی قوت مدافعت صلاحیت بڑھانے والی مصنوعات اور قبائلی فن اور دستکاری کی بڑی تعداد شامل کی تھیں۔ گزشتہ کچھ ہفتوں میں جاری کی گئی تمام مصنوعات 125 ٹرائبس انڈیا آؤٹ لیٹس ، ٹرائبس انڈیا موبائل وین اور آن لائن پلیٹ فارم جیسے کہ ٹرائبس انڈیا ای مارکیٹ پلیس  اور ای-ٹیلسرپر دستیاب ہیں۔
اس موقع پر بات چیت کرتے ہوئے ٹرائفیڈ کے منیجنگ جناب پرویر کرشن نے کہا ،’’ٹرائبس انڈیا قبائلیوں کی زندگی کو متاثر کرنے اور بدلنے نیز ان کی معیار زندگی میں بہتری لانے کے لئے کوشاں رہتی ہے۔ ٹرائفیڈ گو کل فار لوکل گو ٹرائبس کے منتر پر کام کرتا ہے کیونکہ یہ قبائلی لوگوں کی بہبود کے لئے کام کرتا ہے اور ان کی معیار زندگی میں سدھار کرتا ہے۔ پورے ہندستان کے قبائلی لوگوں کے ذریعہ تیار ان مصنوعات کو رینج میں شامل کرنا اس سمت میں اٹھایا گیا ایک اور قدم ہے‘‘ْ۔
ملک کے مختلف حصوں سے آئی یہ مصنوعات جنہیں آج لانچ کیا گیا ، ان میں جھارکھنڈ کے اوراؤ قبیلے کے ذریعہ تیار کئے گئے مختلف فلیورس ، جیسے کہ ناریل، تل، بادام، بیسن اور مکھن کے ذائقے دار کوکیز شامل ہیں۔ آرگینک مصنوعات رینج میں دس مصنوعات تمل ناڈو میں ، ملیالی قبیلے سے لی گئی ہیں۔ ان میں آرگینک ثابت باجرہ، آرگینک چنا، آرگینک باجرے کے بسکٹ، آرگینک باجرے کے چاول کی ورائیٹی، ، ہلدی پاؤڈر اور ہربل صابن شامل ہیں۔ اوڈیشہ کی کھونڈ قبیلے سے اس ہفتے پانچ مصنوعات شامل کی گئی ہیں۔ ان میں سال ریزن سے بنی آرگینک اگربتی، اوڈیشہ کی 300 سے زیادہ قبائلی خواتین کے ذریعہ تیار کردہ آرگینک میتھی پاؤڈر ، سونٹھ،  پاؤڈر، دھنیا پاؤڈر، اور پنچ پھوٹن  شامل ہیں۔ چھتیس گڑھ کے گونڈ ،موڈیا اور ماریہ قبیلے کی جانب سے راست قدرتی، فوریسٹ فریش شہد بھی شامل کیا گیا ہے۔ یہ شہد خالص ہے اور اس میں کوئی بھی انگریڈینڈ نہیں ملا یا گیا ہے۔ آج کے لانچ کی خاص دلچسپی رہی ون تلسی شہد ، جو کہ مصدقہ بھی ہے دیگر مصنوعات میں دیسی گھی، ہلدی والا تیل، دیسی چاول اور شکر قندی کے چپس شامل ہیں۔ راجستھان سےبھی چھ مصنوعات کو شامل کیا گیا ہے ۔ یہ ہربل مصنوعات ، آولا جوس، کھجور کی ٹوکری اور سونف ہیں۔ احمد آباد سے 10 آیورویدک مصنوعات شامل کی گئی ہیں۔ ان میں آنولے کے پاوڈر، ہردا پاؤڈر، رسائن پاؤڈر، برہمنی پاوڈر ، اشوگندھا پاؤڈر اور امریتا شامل ہیں۔ یہ تمام قوت مدافعت کو کی صلاحیت کو بڑھانے والے آرگینک مصنوعات ہیں جنہیں گجرات کے مختلف قبائلیوں سے لایا گیا ہے۔
قبائلی امور کی وزارت کے تحت ٹرائفیڈ گو ووکل فار لوکل گو ٹرائبل منتر پر کام کرتا ہے کیونکہ یہ پورے ملک میں قبائلی لوگوں کو اور ان کے گذر بسر کو فائدہ پہنچانے کا کام کرتا ہے۔ حال ہی میں لانچ ہوئے ہندستان کی سب سے بڑے دستکاری اور آرگینک مصنوعات کے بازار ٹرائبس انڈیا ای-مارکیٹ پلیس نے قبائلی مصنوعات اور دستکاری کی نمائش کی جس سے یہ پورے ملک کے صارفین تک پہنچ سکیں۔
وزارت خزانہ
انفراسٹرکچر ورکنگ گروپ کی تیسری میٹنگ 26 سے 28 جون، 2023 تک رشی کیش میں ہوگی
ہندوستان کی صدارت کے تحت جی 20 کی انفراسٹرکچر ورکنگ گروپ کی تیسری میٹنگ 26 سے 28 جون، 2023 تک اتراکھنڈ کے رشی کیش میں ہونے جا رہی ہے۔ جی 20 کے رکن ممالک، مدعو کیے گئے ممالک اور بین الاقوامی تنظیموں کے کل 63 نمائندگے ہندوستان کی جی 20 کی صدارت کے تحت 2023 انفراسٹرکچر ایجنڈے پر بات چیت کو آگے بڑھانے اور مارچ 2023 میں وشاکھا پٹنم میں منعقد دوسری آئی ڈبلیو جی میٹنگ کے دوران ہوئی بات چیت کی آگے کی کارروائی کے لیے میٹنگ میں حصہ لیں گے۔
جی 20 کا انفراسٹرکچر ورکنگ گروپ بنیادی ڈھانچے کی سرمایہ کاری کے مختلف پہلوؤں پر غور و فکر کرتا ہے، جس میں بنیادی ڈھانچے کو ایک ایسیٹ کلاس کے طور پر تیار کرنا، معیاری بنیادی ڈھانچے کی سرمایہ کاری کو فروغ دینا اور بنیادی ڈھانچے کی سرمایہ کاری کے لیے مالی وسائل کا انتظام کرنے کے لیے جدید آلات کی نشاندہی کرنا بھی شامل ہے۔ انفراسٹرکچر ورکنگ گروپ کے نتیجے جی 20 فائنانس ٹریک ترجیحات میں شامل ہوتے ہیں اور انفراسٹرکچر ڈیولپمنٹ کو فروغ دیتے ہیں۔
تیسری آئی ڈبلیو جی میٹنگ میں 2023 انفراسٹرکچر ایجنڈے کے مختلف ورک اسٹریمز کی سمت میں ٹھوس پیش رفت پر بات چیت کی جائے گی۔ اس میٹنگ میں دیگر ترجیحات کے ساتھ ساتھ ’’مستقبل کے شہروں میں فنڈنگ، جامعیت، لچکداری اور استحکام‘‘ پر کی جانے والی بات چیت اولین ترجیح ہے۔
تین روزہ میٹنگ کے دوران رسمی بات چیت کے علاوہ مندوبین کے لیے مختلف آفیشیل میٹنگوں اور ثقافتی پروگراموں کا منصوبہ بنایا گیا ہے۔ مندوبین کو رشی کیش کی عظیم ثقافت اور قدرتی مناظر کے تجربات بھی کروائے جائیں گے۔ پریزیڈنسی نے 28 جون کی دوپہر 2 بجے مندوبین کے لیے ایک سیر کا بھی انتظام کیا ہے۔
آئی ڈبلیو جی میٹنگوں کے موقع پر دو سیمیناروں کا اہتمام بھی کیا جا رہا ہے۔ 26 جون کو ایشیائی انفراسٹرکچر انویسٹمنٹ بینک کے ساتھ شراکت داری میں ’’پائیدار شہروں کے روڈ میپ پر اعلیٰ سطحی سیمینار‘‘ کا بھی اہتمام کیا جا رہا ہے۔ تین اجلاس میں ہونے والی بات چیت سے جی 20 کے فیصلہ سازوں کو تیز رفتار شہر کاری، اور جامعیت، ٹیکنالوجی، انفراٹیک اور ڈیجیٹلائزیشن کے رول کی دریافت کے ساتھ ساتھ ماحولیاتی تبدیلی سے لے کر بنیادی ڈھانچے کی لچکداری تک کے اہم چیلنجز کو بھی سننے کا موقع ملے گا۔ مندوبین انڈونیشیا میں دنیا کے سب سے آرزومند شہروں میں سے ایک نئے شہر نوسنتارا کے ڈیولپمنٹ کو لانچ کرنے کے لیے غیر معمولی نقطہ نظر سے بھی سیکھیں گے۔ بین الاقوامی اور قومی ماہرین بھی بات چیت میں شامل ہو رہے ہیں۔
27 جون کو ہندوستان کو ایم آر او ہب بنانے پر ایک کانفرنس بھی منعقد کی گئی ہے، جس میں ایم آر او کے شعبے میں ہندوستان کے ذریعے پیش کیے جانے والے مواقع پر بات چیت کرنے کا ایجنڈہ شامل ہے۔
مندوبین کو اتراکھنڈ کی شاندار ثقافتی وراثت کا لطف لینے اور مقامی پکوان کی لذت حاصل کرنے کا موقع فراہم کرنے کے لیے ’رات کے کھانے پر مذاکرہ‘ کی بھی میزبانی کی جائے گی۔ پریزیڈنسی نے مندوبین کے تجربے کے لیے 26 جون، 2023 کو ’یوگا ریٹریٹ‘ کا بھی منصوبہ بنایا ہے۔
وزیراعظم کا دفتر
بھارت اور بنگلہ دیش کی ورچوئل چوٹی میٹنگ کے دوران جن مفاہمت ناموں / سمجھوتوں پر دستخط کیے گئے ہیں ان کی فہرست
|
|
نمبرشمار
|
|
مفاہمت نامہ/ سمجھوتہ
|
|
تبادلے میں بھارت کی طرف سے حصہ لیا
|
|
تبادلے میں بنگلہ دیش کی طرف سے حصہ لیا
|
|
1۔
|
|
ہائیڈرو کاربن کے شعبےمیں تعاون کے مفاہمت نامے کا فریم ورک
|
|
بنگلہ دیش میں متعین بھارت کے ہائی کمشنر
|
|
ایڈیشنل سکریٹری  توانائی اور معدنی وسائل ڈویژن
|
|
2۔
|
|
بدلیاتی اداروں اور دیگر پبلک سیکٹرکے اداروں کے لیے اعلیٰ اثرات رکھنے والے کمیونٹی، ترقیاتی پروجیکٹوں پر عمل درآمد کے لیے بھارت کی گرانٹ امداد کے بارے میں مفاہمت نامہ
|
|
بنگلہ دیش میں متعین بھارت کے ہائی کمشنر
|
|
سکریٹری، اقتصادی تعلقات ڈویژن
|
|
3۔
|
|
سرحد پر ہاتھیوں کے تحفظ کا پروٹوکول
|
|
بنگلہ دیش میں متعین بھارت کے ہائی کمشنر
|
|
سکریٹری، ماحولیات، جنگلات اور آب وہوا کی تبدیلی کی وزارت
|
|
4۔
|
|
بریشال شہری کارپوریشن کے لیے سامان کی فراہمی اور لمچوری علاقے میں کچرے / ٹھوس کچرے سے نمٹنے کے لیے علاقے کا سدھار
|
|
بنگلہ دیش میں متعین بھارت کے ہائی کمشنر
|
|
اے۔سکریٹری، اقتصادی تعلقات ڈویژن
بی۔ میئر بریشال شہری کارپوریشن
|
|
5۔
|
|
زراعت کے شعبے میں تعاون کا مفاہمت نامہ
|
|
بنگلہ دیش میں متعین بھارت کے ہائی کمشنر
|
|
ایگزکیٹیو چیئرمین، بنگلہ دیش زرعی تحقیقی کونسل
|
|
6۔
|
|
بنگلہ دیش کے بابائے قوم شیخ مجیب الرحمن میموریل میوزیم، ڈھاکہ، بنگلہ دیش اور نیشنل میوزیم، نئی دہلی، بھارت
|
|
بنگلہ دیش میں متعین بھارت کے ہائی کمشنر
|
|
تزئین کار،بابائے قوم بنگ بندھو شیخ مجیب الرحمن میموریل میوزیم
|
|
7۔
|
|
بھارت- بنگلہ دیش سی ای او فورم کا دائرہ کار
|
|
کامرس سکریٹری، کامرس اور صنعت کی وزارت
|
|
سکریٹری، کامرس کی وزارت
وزیراعظم کا دفتر
بھارت ،منی پور کے عوام کے ساتھ ہے : وزیراعظم مودی
وزیراعظم جناب نریندر مودی نے آج 77 ویں یوم آزادی کے موقع پر لال قلعہ کے فصیل سے خطاب کرتے ہوئے کہا کہ بھارت، منی پور کے عوام کے ساتھ ہے۔ انہوں نے اس اعتماد کا اظہار کیا کہ وہاں مسائل کا پرامن حل نکلے گا۔
انہوں نے کہا کہ منی پور میں بے چینی اور تشدد کا ایک دور رہا ہے اور خواتین کے وقار اور عزت پر حملے کی خبریں موصول ہوئیں ۔ انہوں نے کہا کہ منی پور کے عوام کچھ عرصے سے امن برقرار رکھے ہوئے ہیں ۔ انہوں نے کہا کہ امن کے عمل کو آگے برقرار رکھا جانا چاہئے۔ وزیراعظم نے کہا ،’’ ریاست اور مرکزی حکومت ان مسائل کو حل کرنے کے لئے مل کر کام کررہی ہے اور آگےبھی کرتی رہے گی۔‘‘
وزیراعظم کا دفتر
وزیر اعظم نے بھارت کی آزادی کے 75ویں برس میں 750 بلین امریکی ڈالر سے زائد کے بقدر کی برآمدات کی حصولیابی کے لیے بھارت کے عوام کی ستائش کی
وزیر اعظم جناب نریندر مودی نے بھارت کی آزادی کے 75ویں برس میں 750 بلین امریکی ڈالر سے زائد کے بقدر کی برآمدات کی حصولیابی کے لیے بھارت کے عوام کی ستائش کی ہے۔
تجارت و صنعت کے مرکزی وزیر جناب پیوش گوئل کے ذریعہ کیا گیا ایک ٹوئیٹ ساجھا کرتے ہوئے، جس میں وزیر موصوف نے بھارت کی آزادی کے 75ویں برس میں 750 بلین امریکی ڈالر سے زائد کے بقدر کی برآمدات کی حصولیابی کے بارے میں بتایا ہے، وزیر اعظم نے ٹوئیٹ کیا:
’’اس کارنامے کے لیے بھارت کے عوام کو مبارکباد۔
یہی وہ جذبہ ہے جو آنے والے وقت میں بھارت کو آتم نربھر بنائے گا۔‘‘
خلا ء کا محکمہ
جدید قسم کے مزید سیٹیلائٹ داغے جانے کی منصوبہ سازی
نئی دلّی ، 13دسمبر؍ شمال مشرقی خطے کی ترقی کے وزیر مملکت  ، وزیر اعظم کے دفتر ، عملہ ، عوامی شکایات اور پنشن، ایٹمی توانائی اور خلاء کے وزیر مملکت ڈاکٹر جتندر سنگھ نے گزشتہ روز لوک سبھا میں ایک سوال کے تحریری جواب میں بتایا کہ اسرو مستقبل قریب میں آپٹیکل ریموٹ سینسنگ ، مائیکرو ویو ریموٹ سینسنگ ، انفرا ریڈ ریموٹ سینسنگ  قسم کے جدید سیٹیلائٹ داغنے کا منصوبہ بنا رہا ہے ۔ اس کے علاوہ چاند تک پہنچنے کے سائنسی مشن اور ڈائرکٹ ٹو ہوم  جیسے اعلیٰ ٰ صلاحیت کے حامل مواصلاتی سیٹیلائٹ داغے جانے کا منصوبہ ہے ۔ یہ سیٹیلائٹ صارفین کی مختلف ضروریات کی تکمیل کریں گے ۔یہ سیٹیلائٹ آئندہ تین برسوں کے دوران داغے جائیں گے ۔
ان سیٹیلائٹوں کے لئے مختص کردہ رقم درج ذیل ہے : مواصلاتی سیٹیلائٹ کے لئے 403.10 کروڑ روپئے ، ارتھ آبزرویشن سسٹم کے لئے 510.35 کروڑ روپئے ، سیٹیلائٹ نیوی گیشن کے لئے 50.00 کروڑ روپئے اور خلائی سائنس اورسیارہ جاتی نظام میں نئی تلاش کے لئے 214.10 کروڑ روپئے ۔ کل 1177.55 کروڑ روپئے مختص کئے گئے ہیں ۔
یہ سیٹیلائٹ دن اور رات میں زیادہ بہتر زمینی عکس ، موسم کی واضح پیشن گوئی ، آفات کی صورت حال کو بہتر طور پر نمٹنے ،کے ساتھ ساتھ راستہ بنانے کی بہتر سہولت اور بہتر مواصلاتی رابطہ کی سہولت فراہم کریں گے ۔
۔ ۔ ۔ ۔ ۔
(u.6221
وزیراعظم کا دفتر
سفرن کے گروپ چیئرمین جناب راس میک اِنس نے وزیر اعظم سے ملاقات کی
سفرن کمپنی کے گروپ چیئرمین جناب راس میک اِنس نے گذشتہ روز وزیر اعظم جناب نریندر مودی سے ملاقات کی۔
وزیر اعظم کے دفتر نے ٹوئیٹ کیا:
’’گذشتہ روز، سفرن کمپنی کے گروپ چیئرمین جناب راس میک اِنس نے وزیر اعظم نریندر مودی سے ملاقات کی۔ تیزی سے نمو پذیر بھارتی ہوابازی منڈی، اس میدان میں کام کرنے والی کمپنیوں کے لیے زبردست امکانات فراہم کرتی ہے۔ انہوں نے سفرن کے ساتھ دفاعی اور خلائی شعبے میں تکنیکی شراکت داری پر بھی تبادلہ خیالات کیے۔‘‘
بجلی کی وزارت
این ٹی پی سی نے 295.4 بی یو تیارکرکے 11.6فیصد کی نمودرج کرتے ہوئے ساتھ ہی شاندارکارکردگی کا مظاہرہ کیا
- این ٹی پی سی نے اپریل تادسمبر2022کے دوران 254.6بی یوتیارکی ہے ۔ یہ آزادانہ بنیادپر گزشتہ سال کے مقابلے 16.1فیصد کا اضافہ ہے ۔
- این ٹی پی سی نے 14.6ملین میٹرک ٹن کی پیداوار میں حصولیابی کرکے ، محدود استعمال کے کوئلہ کی پیداوار میں غیرمعمولی اورشاندار ترقی کا مظاہر ہ کیاہے ۔
- این ٹی پی سی گروپ کی نصب شدہ صلاحیت 70824میگاواٹ ہے ۔
- کمپنی نے 3گیگاواٹ قابل تجدید توانائی تیارکرنے کی اصلاحات سے تجاوز کرلیاہے ۔
بھارت کی سب سے بڑی بجلی تیارکرنے والی کمپنی ، این ٹی پی سی نے اپریل تادسمبر 2022کے دوران ، 295.4بی یو /ریکارڈ مقدار میں تیارکی ہے ۔ اسی طرح اس نے گذشتہ برس کی اسی مدت کے مقابلے 11.6فیصد کا اضافہ درج کیاہے ۔ این ٹی پی سی نے آزادانہ بنیاد پر ، اپریل تادسمبر 2022کے دوران ، 254.6بی یو تیارکی ہے اوراس طرح اس نے گذشتہ برس کی اسی مدت کے مقابلے 16.1فیصد کااضافہ درج کیاہے ۔
کوئلہ کے پلانٹس نے مالی سال 23میں 9ماہ کی مدت کے لئے 73.7کا پی ایل ایف درج کیاہے ۔ این ٹی پی سی کی غیرمعمولی اورشاندار کارکردگی ، این ٹی پی سی کے انجینئروں ، کارروائی جاتی اور کام کاج اوربندوبست سے متعلق طورطریقوں اوراین ٹی پی سی کی مہارت کا بین ثبوت ہے ۔
اس کے علاوہ ، این ٹی پی سی نے محدود استعمال والے کوئلہ کے شعبے میں 14.6ملین میٹرک ٹن پیداوار کی حصولیابی کرکے شاندار اورغیرمعمولی کارکردگی کا مظاہرہ کیاہے ۔اس طرح اس نے گزشتہ برس کی اسی مدت کے مقابلے 51فیصد کا اضافہ درج کیاہے ۔
این ٹی پی سی گروپ کی نصب شدہ صلاحیت 70824میگاواٹ ہوگئی ہے ۔ حال ہی میں ، کمپنی نے 3گیگاواٹ قابل تجدید توانائی تیارکرنے کے نشانے سے تجاوز کرلیاہے ۔
عملے، عوامی شکایات اور پنشن کی وزارت
تقرر سے متعلق کابینہ کمیٹی
نئی دہلی،12جولائی :کابینہ کی تقررکمیٹی نے جناب وکاس سوروپ آئی ایف ایس  ، کو یکم اگست ، 2019 سے خارجی امورکی وزارت میں اوٹاوا میں سکریٹری  کے طورپر ہائی کمشنر مقررکیاہے ۔
وزیراعظم کا دفتر
وزیراعظم کی فرانس کے صدر کے ساتھ ملاقات کے بارے میں پریس ریلیز
- وزیراعظم جناب نریند رمودی نے کوپن ہیگن میں دوسری بھارت – نورڈک سربراہ کانفرنس سےوطن واپس ہوتے ہوئے 4 مئی 2022 کو فرانس کادورہ کیا ۔
- پیرس میں ،وزیراعظم جناب نریندر مودی نے فرانس کے صدرایمانوئیل میخوں کے ساتھ بالمشافہ اور وفدکی سطح پر بات چیت کی ۔ دونوں لیڈروں نے دفاع، خلاء، بحری معیشت اور سول نیوکلیائی شعبوںمیں تعاون اور عوام سے عوام کےدرمیان تعلقات سمیت دو طرفہ امور کے سبھی پہلوؤں پرتبادلہ خیال کیا۔
- دونوں لیڈروں نے علاقائی اور بین الاقوامی سکیورٹی کی صورتحال کا جائزہ لیا اور بھارت –فرانس کلیدی ساجھیداری کو عالمی فلاح وبہبودکے لئے ایک طاقت بنانے کی غرض سے مل کر کام کرنے کے طورطریقوں کے بارے میں تبادلہ خیال کیا۔وزیراعظم کےفرانس کے دورے سے نہ صرف دونوں ملکوں کے درمیان بلکہ دونوں رہنماؤں کے درمیان بھی مضبوط دوستی اور خلوص کا بھی مظاہرہ ہوتا ہے۔
- وزیراعظم جناب نریندر مودی نے صدر ایمانوئیل میخوں کو جلدسے جلد کسی مناسب موقع پر بھارت کا دورہ کرنے کی دعوت دی ۔
- دونوںرہنماؤں کے درمیان بات چیت کے بعد ایک مشترکہ بیان جاری کیا گیا،جسے یہاں ملاحظہ کیا جاسکتا ہے۔
which may be seen here
محنت اور روزگار کی وزارت
راجیہ سبھا نے اجرت بل، 2019 پاس کر دیا
نئی دلّی، 02 اگست / راجیہ سبھا نے صلاح مشورہ اور غور و خوض کے بعد اجرت بل، 2019 پاس کر دیا ہے۔ لوک سبھا پہلے ہی 30 جولائی، 2019 کو اس بل کو پاس کر چکی ہے۔ صدر جمہوریہ کی منظوری کے بعد اب یہ بل قانون بن جائے گا۔
اجرتوں سے متعلق قانون، صنعتی تعلقات، سماجی تحفظ اور پیشہ ورانہ تحفظ کے علاوہ یہ پہلا کوڈ ہو گا جو قانون بنا ہے۔ محنت اور روزگار کی وزارت نے صحت اور کام کرنے کی شرائط طے کی ہیں۔ وزارت کا مقصد مزدوروں سے متعلق قوانین کو دوسرے قومی لیبر کمیشن کی سفارشات کے مطابق سہل، منطقی اور یکجا کرنا ہے۔ صحت اور کام کرنے کی شرائط کو بھی لوک سبھا میں متعارف کرادیا گیا ہے۔
تبادلہ خیالات کے دوران راجیہ سبھا میں محنت اور روزگار کے وزیر مملکت  جناب سنتوش کمار گنگوار نے کہا کہ اجرت بل ایک تاریخی بل ہے جو کہ غیر منظم شعبے کے ساتھ ساتھ منظم شعبے کے تقریباً 50 کروڑ کام کرنے والوں کو کم از کم اجرت کے تحفظ اور بر وقت ادائیگی کو یقینی بنائے گا۔ وزیر موصوف نے تفصیلی طور پر مباحثے کے لئے اور بل پاس کرانے میں تعاون کے لئے تمام معزز ممبران کا شکریہ ادا کیا۔ انہوں نے مزید کہا کہ اس سے علاقائی عدم توازن اور اجرتوں میں تفریق کے بارے میں سہ فریقی کمیٹی غور کرے گی۔ کمیٹی میں تجارتی یونینوں، آجرین کی تنظیموں اور ریاستی حکومتوں کے نمائندے شامل ہوں گے۔ جناب گنگوار نے کہا کہ اجرتوں سے متعلق یہ بل اپنی نوعیت کے لحاظ سے ایک سنگ میل ثابت ہو گا اور ملک کے ہر ایک کام کرنے والے کو ایک با عزت زندگی فراہم کرے گا۔
- - - - -
3601
(Visitor Counter : 68
سٹرک ٹرانسپورٹ اور شاہراہوں کی وزارت
کابینہ نے جنگی طیارہبل، 2019کو منظوری دی
نئی دہلی،11؍دسمبر:وزیر اعظم جناب نریندر مودی کی زیر قیادت مرکزی کابینہ نے آج ایئرکرافٹ ایکٹ، 1934  میں ترمیم کرنے کے لئے جنگی طیارہبل، 2019 کو متعارف کرانے کے لئے اپنی منطوری دے دی ہے۔ اب اس بل کو پارلیمنٹ میں پیش کیاجائے گا۔
اس بل کی منظوری سے فائن کی زیادہ سے زیادہ موجودہ حد 10لاکھ روپے سے بڑھاکر ایک کروڑ روپے تک کیا جاسکے گا۔ اس بل سے، ایئرنیوگیشن کے تمام میدانوں کے ضوابط سمیت موجودہ قانون کے اسکوپ میں توسیع بھی ہوگی۔
اس ترمیم سے بین الاقوامی شہری ہوابازی تنظیمکی ضروریات کو پورا کرنے میں مدد ملے گی۔ اس بل سے ہندوستان میں شہری ہوابازی کے شعبے میں تین اداروں کو یعنی ڈائریکٹوریٹ جنرل اور سول ایو ایشن، بیورو آف سول ایوی ایشن سیکورٹی اور ایئرکرافٹ ایکسیڈنٹ انیوسیٹی گیشن بیورو کو اہل بنانے اور مزید مؤثر بنانے میں مدد ملے گی، جس سے ملک میں ایئرکرافٹ آپریشنز کی سلامتی اور سیکورٹی کی سطح میں توسیع کرنے میں مدد ملے گی۔
وزیراعظم کا دفتر
وزیر اعظم نے مودی حکومت کے 9 سال مکمل ہونے پر شہریوں کے ٹویٹ شیئر کیے
وزیر اعظم جناب نریندر مودی نے مودی حکومت کے 9 سال مکمل ہونے پر شہریوں کے ٹویٹ شیئر کیے ہیں، جن میں شہریوں نے 2014 سے حکومت کی ان باتوں کی نشاندہی کی ہے، جو انہیں قابل تعریف لگی ہیں۔
وزیر اعظم نے ٹویٹ کیا؛
’’صبح سے میں مودی حکومت کے 9 سال پورا ہونے پر کیے گئے کئی ٹویٹس دیکھ رہا ہوں، جن میں لوگوں نے 2014 سے حکومت کی ان باتوں کی نشاندہی کی ہے، جو انہیں اچھی لگی ہیں۔ اس قسم کا پیار پا کر ہمیشہ عاجزی کا احساس ہوتا ہے اور اس سے مجھے لوگوں کے لیے اور بھی زیادہ محنت کرنے کی طاقت ملتی ہے۔‘‘
شہریوں کے ٹویٹس کو شیئر کرتے ہوئے وزیر اعظم نے کہا:
’’ہم نے گزشتہ 9 برسوں میں بہت کچھ کیا ہے اور ہم آنے والے وقت میں اور بھی زیادہ کرنا چاہتے ہیں، تاکہ ہم امرت کال میں ایک مضبوط اور خوشحال بھارت کی تعمیر کر سکیں۔‘‘
’’ہماری حصولیابیاں اس لیے ممکن ہو پائی ہیں، کیوں کہ ہندوستان کے لوگوں نے ایک مستحکم حکومت کا انتخاب کیا ہے، جو بنیادی وعدوں کو پورا کرنے میں کامیاب رہی ہے۔ یہ غیر معمولی حمایت بے پناہ طاقت کا ذریعہ ہے۔‘‘
’’این ڈی اے حکومت نے زندگی کو بدلنے اور ہندوستان کی ترقی کے سفر کو رفتار دینے کے لیے مختلف کوششیں کی ہیں۔‘‘
’’آپ نے اہم بنیادی ڈھانچوں اور ’زندگی بسر کرنے میں آسانی‘ کے پروجیکٹوں پر روشنی ڈالی ہے، جو زمینی سطح پر کافی اثر دار رہے ہیں۔‘‘
’’میں واقعی میں 140 کروڑ ہندوستانیوں کی آرزوؤں کو پورا کرنے کا موقع پا کر بہت عاجزی محسوس کرتا ہوں۔‘‘
وزارت دفاع
یوم آزادی 2021کے موقع پر نوازے گئے اعزازی رینکس کی فہرست
نئی دہلی 14 اگست2021 :
یوم آزادی2021کےموقع پراعزازسےنوازےگئےاعزازی کمیشنکی فہرست منسلک ہے۔
اقلیتی امور کی وزارتت
نئی روشنی اسکیم کے لیے فنڈز
اقلیتی امور کےمرکزی وزیر جناب مختار عباس نقوی نے آج لوک سبھا میں ایک تحریری جواب میں بتایا کہ نئی روشنی اسکیم کا مقصد خواتین کے قائدانہ کی فروغ کے لیے علم، ٹولز اور تکنیک فراہم کراتے ہوئے اقلیتی خواتین کو بااختیار بنانا اور ان کے اعتماد میں اضافہ کرنا ہے۔ یہ 18 سے 65 سال کی عمر کے گروپ کی اقلیتی برادری سے تعلق رکھنے والی خواتین کے لیے چلایا جانے والا ایک تربیتی پروگرام ہے ۔ تربیت میں خواتین کی صحت اور صفائی ستھرائی، خواتین کے قانونی حقوق، مالیاتی خواندگی، ڈیجیٹل خواندگی، سووچھ بھارت، زندگی کی مہارتیں سماجی اور طرز عمل میں تبدیلیوں کی وکالت وغیرہ سے متعلق شعبوں کا احاطہ کیا گیا ہے۔یہ اسکیم اس پروگرام نافذ کرنے والی ایجنسیوں  کے ذریعے نافذ کی جا رہی ہے۔
سال 15۔ 2014 سے 21۔2020 تک کے برسوں میں اقلیتی خواتین کے قائدانہ فروغ کے لئے نئی روشنی اسکیم کے واسطے94 کروڑ روپے کے فنذ مختص کئے گئے ہیں اور 85.83 کروڑ روپے منظور کیے جاچکے ہیں۔
اقلیتی خواتین کے قائدانہ فروغ کے لیے ملک میں نئی روشن اسکیم نافذ کرنے والی پی آئی اے کی کل تعداد 609 ہے۔
اسکیم کے تحت تنظیموں کا انتخاب مناسب طریقہ کار اختیار کرتے ہوئے اس بات کو یقینی بنانے کے لئے کیا جاتا ہے کہ منتخبہ پی آئی اے بہت زیادہ متحرک خواتین کی بہبود کے لئے وقف اور عہد بند ہیں۔ پی آئی اے کا رجسٹرڈ دفتر ہونا چاہیے اور انہوں نے خصوصی طور پر خواتین کے فروغ کا کم از کم ایک پروجیکٹ کی ذمہ داری ضرور سنبھالی ہو۔ اسکیم کے رہنما خطوط کے مطابق ضروری اہلیت اور ضروری شرائط پوری کرنے والی پی آئی اے پروجیکٹ نافذ کرنے کے لیے درخواست دے سکتی ہیں۔ ایسی تمام پی آئی ایز پر وزارت کی منظوری کمیٹی کے ذریعہ غور کیا جاتا ہے اور اس کے بعدانہیں منتخب کیا جاتا ہے۔
اسکیم کے رہنما خطوط اور دیگر مخصوص مفصل معلومات اسکیم کے ویب لنک http://nairoshni-moma.gov.in پر دستیاب ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U- 3990
(Visitor Counter : 92
ریلوے کی وزارت
بھارتی ریلوے نے 22اپریل 2020 کو 112 ریکون ، 3.13 لاکھ ٹن برابر، اجلاس کی لدائی کا ریکارڈ قائم کیا
بھارتی ریلوے مسلسل اس بات کو یقینی بنانے کی کوششیں کر رہا ہے کہ اجناس ، جیسی زرعی مصنوعات بروقت مال برداری کی جائے اور اسے ملک کے تمام حصوں میں بھیجا جائے
بھارتی ریلوے نے یکم اپریل 2020 سے 22اپریل 2020 تک 4.58 ملین ٹن غذائی اجناس کی مال برداری اور ڈھلائی کی ، جب کہ گزشتہ برس اسی
مدت کے دوران یہ 1.82 ملین ٹن تھی
بھارتی ریلوے کے کووڈ-19 کی وجہ سے ملک بھر میں ہوئے لاک ڈاون کے دوران اپنی مال ڈھلائی خدمات کے ذریعے اجناس جیسے ضروری چیزوں یا مصنوعات کی دستیابی کو یقینی بنانے کی سمت میں مسلسل تمام کوششیں کر رہا ہے۔
یہ یقینی بنانے کے لیے کہ بھارت / ہندوستان کے تمام باورچی کھانوں میں عام حالات جیسے ہی کھانا پکتا رہے، بھارتی ریلوے نے 22اپریل 2020 کو ایک ہی دن میں 112 ریکون ، 3.13 لاکھ ٹن برابر غذائی اجناس کی مال برداری کا ریکارڈ قائم کیا، جب کہ اجناس کی لدائی کا گزشتہ ریکارڈ 9 اپریل 2020 کو 92 ریکون  اور 14 اپریل 2020اور 18 اپریل 2020کو 89 ریکون  کا تھا۔ بھارتی ریلوے یکم اپریل 2020 سے لے کر 22اپریل 2020 تک کل 4.58 ملین ٹن اجناس کی دلائی اور ڈھلائی کی۔ جب کہ گزشتہ برس اسی مدت کے دوران 1.82 ملین ٹن اناج کی لدائی اور ڈھلائی کی گئی تھی۔
اس بات کو یقینی بنانے کی کوشش کی جا رہی ہے کہ ملک گیر لاک ڈاون کے دوران اجناس جیسی خوردنی اشیا کی بروقت مال برداری کی جائے اور اس کی وقت پر دستیابی کو یقینی بنایا جائے۔ لاک ڈاون کے مدت کے دوران ان ضروری اشیا کی لدائی ، ڈھولائی اور اتروائی پورے زوروں پر ہے۔ وزارت زراعت کے ساتھ نزدیکی رابطہ بھی رکھا جا رہا ہے۔